સુધાંશુ દ્વિવેદી ફેબ્રુઆરીમાં N વૉર્ડના ઑફિસર હતા. તેમણે ગારોડિયાનગરના બે રોડ BMCએ હસ્તગત કરી લીધા છે એમ કોર્ટમાં કહ્યું હતું. આ બાબતની માહિતી આપતાં BMCના રોડ-વિભાગના એક અધિકારીએ મિડ-ડે LOCALને કહ્યું હતું કે ‘તેમણે કોર્ટમાં કોઈ રાજકીય દબાણ હેઠળ ગારોડિયાનગરના બે રોડ BMCએ હસ્તગત કરી લીધા છે એમ કોર્ટમાં કહ્યું હતું, પરંતુ BMCના કાયદા પ્રમાણે આ સત્તા ફક્ત BMCના કમિશનરને જ આપવામાં આવી છે, જ્યારે સુધાંશુ દ્વિવેદીએ તેમની સત્તાનો દુરુપયોગ કરીને કોર્ટમાં કહ્યું હતું. એનાથી અજોય મેહતા ખૂબ નારાજ થયા હતા અને તેમણે સુધાંશુ દ્વિવેદીને ચેતવણી આપી હતી એટલું જ નહીં, રોડના ટેન્ડરને પણ અટકાવી દીધું હતું.’